16 Il-MALTI Bħal Vuċi Oħra ġo dil-Konfużjoni i'.emm il-ħtija tiegħi kollha fuqi f'nofs it-triq quddiem id-dar midruba. Idejja jistennew ma' ġenbi inħosshom tqal fil-għera inutli tagħhom. taqsamli nifsi ġa dik is-swidija u l-ħafna wċuħ iħarsu biex jaraw x'sa nagħmel biha. Minflok inħalli s-skiet jinfirex fija, bil-mod, qisu loppju maqtugħ, jew nintefa' bilqiegħda, bil-ġlekk b'kollox, ġol-kurutur skartat li ċċappas b'dis-saħta sewda; minflok ngħaddi subgħajja mitluqa minn fuq il-panewijiet bil-vini rvinati mitluqa fir-rampa tal-garaxx; minflok indur kamra kamra, u niskot f'kull waħda, u nimmaġina t-tfal u l-mara li nħobb f'nofs raqda jiżgiċċaw minn ġol-foga fferoċjata, u ninfixel fil-ħdura ta' ġo fija; minflok inlaqlaq ġo fija, nisma' l-frażijiet kwieti li kulħadd isib x'jgħidli, u nipprova nagħmel tabirruħi li naf x'qed jgħiduli u nifhem x'qed jiġri u huma jagħmlu tabirruħhom li qed jemmnuni. qalb ħafna wċuħ u spazji, titfaċċa int qisek vuċi oħra ġo dil-konfużjoni li għandi f'moħħi, u nisma' sekwenza oħra ta' deċiżjonijiet u dettalji, minflok ngħannqek u nlaqlaq ħtijieti nipprova nisma' f'leħnek is-snin li għexna flimkien, u jdejk ħfief, u xagħrek innukklat u naħseb nisma' l-kisra siekta ta' l-imħabba.